Source: https://www.slov-lex.sk/pravne-predpisy/SK/ZZ/1950/82/
Timestamp: 2020-08-15 11:59:11+00:00

Document:
82/1950 Zb. - Nariadenie o zrušení predpisov o št... - SLOV-LEX
82/1950 Zb.
Časová verzia predpisu účinná od 01.07.1950
zo dňa 27. júna 1950
o zrušení predpisov o štátnych finančných monopoloch tabakovom, soľnom, výbušných látok a umelých sladidiel.
Minister financií nariaďuje podľa § 13 zákona č. 63/1950 Sb., o úprave hospodárenia s tabakom, soľou a liehom a o zrušení štátnych finančných monopolov (ďalej len „zákon“):
Ustanovenia § 11 ods. 1 a 2 zákona, ktorými sa zrušujú predpisy o štátnych finančných monopoloch tabakovom, soľnom, výbušných látok a umelých sladidiel nadobúdajú účinnosť dňom 3. júla 1950.
Týmto dňom strácajú účinnosť, s výhradou ustanovenia § 11 ods. 3 zákona, najmä:
zák. čl. XI/1868, o soľnom dôchodku, a všetky predpisy o soľnom monopole platné dosiaľ na Slovensku,
zák. čl. XIV/1868, o tabakovom dôchodku, a všetky predpisy o tabakovom monopole platné dosiaľ na Slovensku,
ustanovenie § 1 vládneho nariadenia č. 206/1924 Sb., ktorým sa vykonáva zákon o úprave hospodárenia v štátnych závodoch, ústavoch a zariadeniach, ktoré prevahou nemajú plniť úlohy správne, pokiaľ sa za podnik spravovaný podľa zásad obchodného hospodárenia vyhlasuje „Tabaková režia“,
ustanovenie § 87 ods. 1 č. 24 colného zákona č. 114/1927 Sb. a § 171 a časť I prílohy A vládneho nariadenia č. 168/1927 Sb., ktorým sa vykonáva colný zákon,
ustanovenia §§ 92 až 96 zákona č. 30/1946 Sb., o novej úprave československého práva v odbore nepriamych daní a štátnych finančných monopolov,
ustanovenie § 1 zákona č. 118/1948 Sb., o organizácii veľkoobchodnej činnosti a o znárodnení veľkoobchodných podnikov, pokiaľ z dosahu zákona vylučuje obchodnú činnosť prevádzanú štátnymi finančnými monopolmi tabakovým, soľným, výbušných látok a umelých sladidiel,
ustanovenie § 2 ods. 3 zákona č. 279/1948 Sb., o Veľkodistribučnom podniku v odbore potravinárskom, pokiaľ sa ním z činnosti Veľkodistribučného podniku vylučujú predmety štátnych finančných monopolov tabakového, soľného, výbušných látok a umelých sladidiel.
Číslo: 82/1950 Zb.
Názov: Nariadenie o zrušení predpisov o štátnych finančných monopoloch tabakovom, soľnom, výbušných látok a umelých sladidiel
Dátum schválenia: 27.06.1950
Dátum vyhlásenia: 01.07.1950
Dátum účinnosti od: 01.07.1950
Nachádza sa v čiastke: 36/1950
2. 01.07.1950 -

References: § 13
 § 11
 § 11
 § 1
 § 87
 § 171
 § 1
 § 2